Pôžička

Pôžička (iné názvy pozri v kapitole Názvy) alebo pôžičkový vzťah (iný názov: pôžičkový pomer) je záväzkový právny vzťah, ktorého predmetom je prenechanie veci určenej podľa druhu (napríklad peňazí) jednou osobou (veriteľom) druhej osobe (dlžníkovi), pričom sa dlžník zároveň zaväzuje, že (odplatne alebo bezodplatne) vráti vec rovnakého druhu po uplynutí dohodnutej doby resp. na požiadanie. O pôžičke sa uzatvára zmluva o pôžičke (iné názvy: pôžička [pozri nižšie], staršie názvy: zmluva o pôžičkuÚradná sbierka občianskych rozhodnutí Slovenského najvyššieho súdu (do 30. júna 1942) a Najvyššieho súdu (od 1. júla 1942). (Obč. sb.). Bratislava: Právnická jednota. 1942. S. 120, pôžičková zmluvaFAJNOR, V., ZÁTURECKÝ, A. V. et al. Nástin súkromného práva platného na Slovensku a Podkarpatskej Rusi so zreteľom aj na banské právo a na právne predpisy o pozemkovej reforme. Šamorín: Heuréka, 1998, S. 264, 265), ktorú upravuje Občiansky zákonník v § 657 a 658.§ 657 a § 563 Občianskeho zákonníka (stav 2013)heslá pôžička a zmluva o pôžičke In: 

Ako pôžička (iné názvy pozri v kapitole Názvy) sa (v kontexte len predmetu tohto článku) alternatívne označuje:
 samotné prenechanie v rámci pôžičkového vzťahu, čiže podľa prvej vety tohto článku (iný názov: požič(iav)anie)pôžička. In: Krátky slovník slovenského jazyka 2020. S. 543;
 (spravidla mimo práva:) suma peňazí prenechaná v rámci pôžičkového vzťahu, čiže podľa prvej vety tohto článku (iný názov: požičané peniaze); 
 zmluva o pôžičkepôžička. In: KRÁLIK, J., JAKUBOVIČ, D. Slovník finančného práva. Bratislava: Veda, 2004, S. 199 (Poznámka: Definícia uvedená v prvej vete hesla ("zmluvné poskytnutie peňazí alebo vecí na dohodnutý čas alebo návratných na požiadanie za určitú odmenu, úrok.") obsahuje hrubú chybu spočívajúcu v tom, že namiesto výrazu "vecí" musí byť v definícii výraz "vecí určených podľa druhu" alebo nejaké jeho synonymum, lebo pri použití len výrazu "vecí" definícia vôbec nezodpovedá definícii podľa Občianskeho zákonníka, ako to tvrdí druhá veta hesla, a je oveľa širšia.) alebo dohoda o pôžičkepůjčka. In: Encyklopedie zahraničního obchodu. Praha: SNTL. 1986. S. 534.

 Názvy 
Zastarané slovenské názvy pôžičky sú: požičkapôžička. In: Historický slovník slovenského jazyka, pujčkaJANČOVIČ, Š. et al. Noví maďarsko slovenskí a slovensko maďarskí slovník. Sarvaš: Litérami Leopolda Réthyho. Nákladom vydavateľa, 1848. S. 256, pojčkapojčka. In: Slowár Slowenskí Češko-Laťinsko-Ňemecko-Uherskí, pojička, požič(i)avka (požičávka)požičiavka. In: Historický slovník slovenského jazyka, zver. 

Odborné názvy v zahraničí sú: 
 lat. mutuum [Toto je aj pojem z rímskeho práva, ktorého obsah nebol úplne zhodný so stredovekým a novovekým chápaním tohto pojmu.] 
 čes. zápůjčka§ § 2390 a nasl. zákona č. 89/2012 Sb. občanský zákoník resp. v rokoch 1951 - 2013 půjčkačeské znenie česko-slovenského Občianskeho zákonníka z roku 1964 (v znení od roku 1992), ktorý dodnes platí na Slovensku, a Občianskeho zákonníka z roku 1950
 nem. Darleh(e)n, staršie Darleihen [Zákonná definícia pôžičky bola v roku 2002 v Nemecku a v roku 2010 v Rakúsku podstatne zmenená.]§ 983 Allgemeines Bürgerliches Gesetzbuch: znenie od júna 2010 , znenie do júna 2010 § 488 a nasl. znenia Bürgerliches Gesetzbuch platného od roku 2002 § 607 znenia Bürgerliches Gesetzbuch platného do roku 2001 
 maď. kölcsön§ 6:383 a nasl. 2013. évi V. törvény a Polgári Törvénykönyvről
 angl. loan for consumption§ 2904 a nasl. Louisiana Civil Code loan for consumption. In: , mutuummutuum. In: , simple loan§ 2312 a 2314 Civil Code of Québec , ≈ loan of money [Slovo loan je širší pojem, keďže zahŕňa (minimálne) aj pojem loan for use§ 2891 a nasl. Louisiana Civil Code § 2312 a 2313 Civil Code of Québec  (≈loan of goods), ktorý znamená výpožička (lat. commodatum).]

 Forma zmluvy 
Text Občianskeho zákonníka pre zmluvu o pôžičke nepredpisuje žiadnu konkrétnu formu, z toho vyplýva, že zmluva nemusí byť písomná a môže byť len ústna.§ 658, 659 Občianskeho zákonníka

 Vlastníctvo a nakladanie s požičanou vecou 
Požičaná vec prechádza do vlastníctva dlžníka. S požičanou vecou môže dlžník voľne nakladať príp. ju aj spotrebovať. Pri pôžičke sa teda vec prenecháva nielen do užívania dlžníka (ako pri nájme a výpožičke), ale navyše aj do jeho vlastníctva.

 Čo sa požičiava (t.j. predmet zmluvy o pôžičke) a čo treba vrátiť 
Predmetom pôžičky je vec určená podľa druhu (t.j. nie vec určená individuálne, čiže individuálne rozlíšiteľná), napríklad peniaze, cukor, pšenica. Predmetom pôžičky nemôže byť napr. nehnuteľnosť, pretože je to vec určená individuálne. Požičiavanie športového vybavenia, DVD, áut a pod. nie je pôžička v právnom zmysle, pretože sa v týchto prípadoch požičiava vec určená individuálne, keďže treba vrátiť presne tú istú vec, ktorú ste si požičali (a nie len rovnakú vec). Hoci sa rôzne podniky poskytujúce takéto predmety označujú ako "pôžičovne" a svoju činnosť označujú ako "požičiavanie", v právnom zmysle ide o nájom (§ 663 Občianskeho zákonníka), nie o pôžičku.

Najčastejším predmetom pôžičky sú peniaze, častým predmetom sú aj suroviny na varenie chýbajúce v danom okamihu v domácnosti.

Dlžník nevracia (nemusí vrátiť) tú istú vec, ktorú si požičal, ale len vec toho istého druhu v rovnakej akosti a rovnakom množstve, ako bola požičaná (t.j. musí vrátiť len rovnakú, nie tú istú, vec). Ak by musel vrátiť tú istú vec, nešlo by o pôžičku, ale o tzv. výpožičku (§ 659 Občianskeho zákonníka). Ak by musel vrátiť inú konkrétnu vec, nešlo by o pôžičku, ale o zmluvu zámennú (§ 611 Občianskeho zákonníka).Občiansky zákonník (stav 2013)půjčka. In: Malá československá encyklopedie IV M-Pol. 1. vyd. Praha: Academia, 1986. s. 208.

Pochopiteľne je však pri pôžičke dovolené vrátiť namiesto rovnakej veci vec lepšej akosti než mala pôvodná vec  - pozri nižšie pod nadpisom Odplata.

 Čas vzniku zmluvy 
Zmluva o pôžičke je reálna zmluva (nie je to teda konsenzuálna zmluva). To znamená, že zmluva vznikne až faktickým odovzdaním požičanej veci. V prípade peňazí sa za faktické odovzdanie veci považuje aj bezhotovostný prevod peňazí.

 Odplata 
Pôžička môže byť odplatná alebo bezodplatná. Pri peňažnej pôžičke sa (prípadná) dohodnutá odplata nazýva úroky. Pri nepeňažnej pôžičke (t.j. pri pôžičke veci inej než peniaze) sa (prípadná) odplata nazýva úroky alebo pôžičovné (prípadne nájomné, tento výraz sa ale obyčajne používa v súvislosti s nájomnou zmluvou); namiesto úrokov možno pri nepeňažnej pôžičke dohodnúť poskytnutie primeraného väčšieho množstva alebo vecí lepšej akosti, spravidla toho istého druhu (§ 658 Občianskeho zákonníka).§ 658 Občianskeho zákonníka

Úroky je dlžník povinný platiť iba vtedy, ak boli dohodnuté. Ich výšku Občiansky zákonník neupravuje.půjčka. In: 

 Čas vrátanie požičaného 
Ak sa veriteľ s dlžníkom dohodli na termíne, požičanú vec treba vrátiť v dohodnutom termíne. Ak sa na termíne nedohodli, požičanú vec treba vrátiť na požiadanie veriteľa. Splatnosť pôžičky môže byť dohodnutá aj formou splátok.

 Úroky z omeškania, nesplatenie 
Ak dlžník vec nevráti v dohodnutom termíne, môže od neho veriteľ požadovať úroky z omeškania (§ 517 Občianskeho zákonníka). Nesplatenú pôžičku možno vymáhať žalobou na súde. Na súde musí potom veriteľ dokázať, že zmluva o pôžičke bola uzavretá, a že veriteľ vec dlžníkovi vec skutočne odovzdal (odovzdanie sa dokazuje napr. predložením potvrdenia o odovzdaní peňazí).§ 517 Občianskeho zákonníka

 Vzťahy podobajúce sa na pôžičku 
Pôžičke veľmi podobný je úver, ktorý je upravený v § 497 Obchodného zákonníka. Úver sa od pôžičky odlišuje predovšetkým nasledovne:
predmetom úveru môžu byť len peniaze
úver je konsenzuálna (a nie reálna) zmluva, t.j. úver vzniká uzavretím zmluvy, nie až odovzdaním peňazí
zmluva o úvere musí zaväzovať dlžníka platiť úrok (ak sa napriek tomu podľa zmluvy o úvere nemá platiť úrok, vzťah sa musí považovať za pôžičku, nie za úver)

Pôžičke (zmluve o pôžičke) povrchne podobné, ale odlišné, vzťahy sú:
výpožička (zmluva o výpožičke)
nájom (nájomná zmluva)
zmluva zámenná
zmluva o spotrebiteľskom úvere (zákon č. 129/2010 Z.z.)

 Referencie 

 Iné projekty 

Kategória:Financie
Kategória:Obchodné právo